Source: http://www.hronskeklacany.sk/navrh-vseobecne-zavazne-nariadenie-obce-hronske-klacanyc-5-2019-o-skole-a-skolskych-zariadeniach-v-obci-hronske-klacany-oznam/mid/318150/.html
Timestamp: 2019-08-25 06:52:00+00:00
Document Index: 9196259

Matched Legal Cases: ['§ 6', '§ 20', '§ 20', '§ 20', '§ 28', '§ 28', '§ 5', '§ 114', 'čl.5', '§ 5', '§ 4']

NÁVRH VŠEOBECNE ZÁVÄZNÉ NARIADENIE OBCE HRONSKÉ KĽAČANYč. 5/2019 o škole a školských zariadeniach v obci Hronské Kľačany
NÁVRH VŠEOBECNE ZÁVÄZNÉ NARIADENIE OBCE HRONSKÉ KĽAČANY č. 5/2019 o škole a školských zariadeniach v obci Hronské Kľačany
Obec Hronské Kľačany na základe § 6 zákona č. 369/1990 Zb. o obecnom zriadení v znení neskorších zmien a doplnkov a podľa ustanovenia zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva pre Obec Hronské Kľačany toto všeobecne záväzné nariadenie ( ďalej len VZN alebo nariadenie ).
o škole a školských zariadeniach v obci Hronské Kľačany
Toto všeobecne záväzné nariadenie, bližšie upravuje práva a povinnosti rodičov alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“), navštevujúce Základnú školu Hronské Kľačany č.322, Školský klub detí pri Základnej škole Hronské Kľačany č.322, Školskú jedáleň pri Základnej škole Hronské Kľačany č.322 a Materskú školu Hronské Kľačany č.319 a Školskú jedáleň pri Materskej škole - zriadené Obcou Hronské Kľačany.
Toto nariadenie je záväzné pre všetkých zákonných zástupcov, ktorí majú dieťa zverené do osobnej starostlivosti alebo do pestúnskej starostlivosti na základe rozhodnutia súdu, navštevujúce školu a školské zariadenia uvedené v Článku 1. Zároveň sa vzťahuje na dospelých stravníkov stravujúcich sa v Školskej jedálni pri Základnej škole Hronské Kľačany a v Školskej jedálni pri Materskej škole.
Termín zápisu.
Obec Hronské Kľačany v súlade s ustanovením § 20, zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len školský zákon) ukladá riaditeľovi Základnej školy vykonať zápis detí, ktoré majú začať plniť povinnú školskú dochádzku (ďalej len zápis) v termíne od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku.
Stanovenie dátumu a miesta zápisu.
Presný dátum a čas zápisu určí riaditeľ ZŠ Hronské Kľačany a písomne ho oznámi zriaďovateľovi do 15. januára kalendárneho roka, v ktorom má dieťa začať v školskom roku plniť povinnú školskú dochádzku.
Obec Hronské Kľačany určuje miesto zápisu v budove Základnej školy Hronské Kľačany č.322. Konkrétne miesto, t.j. miestnosť, v ktorej sa uskutoční zápis, určí riaditeľ základnej školy.
Obec Hronské Kľačany v súlade s ustanovením § 20, ods. 3 písm. a) školského zákona ukladá riaditeľovi Základnej školy Hronské Kľačany zverejniť do 31. januára príslušného kalendárneho roka miesto a čas zápisu k nasledujúcemu školskému roku pre zákonných zástupcov, po dohode so zriaďovateľom takto:
na budove Základnej školy Hronské Kľačany č.322,
na internetovej stránke Obce Hronské Kľačany,
na internetovej stránke Základnej školy Hronské Kľačany č.322
vyhlásením v obecnom rozhlase.
4.Požiadavky Základnej školy v Hronských Kľačanoch pri zápise žiaka.
V súlade s § 20, ods. 4 školského zákona, základná škola pri zápise žiaka vyžaduje tieto osobné údaje:
Poplatok na čiastočnú úhradu výdavkov za pobyt dieťaťa v Materskej škole Hronské Kľačany č.319
Výška mesačného príspevku na čiastočnú úhradu výdavkov za pobyt dieťaťa v Materskej škole Hronské Kľačany.
Obec Hronské Kľačany v súlade s ustanovením § 28, ods. 5 školského zákona určuje výšku mesačného príspevku na čiastočnú úhradu výdavkov za pobyt dieťaťa v materskej škole v sume 8,00 €.
Obec Hronské Kľačany v súlade s ustanovením § 28, ods. 5 školského zákona určuje výšku mesačného príspevku na čiastočnú úhradu výdavkov za pobyt dieťaťa v ma-
terskej škole, pri návšteve viac detí z jednej rodiny, za jedno dieťa vo výške 6,00 €
Mesačný príspevok na čiastočnú úhradu výdavkov, za pobyt dieťaťa v materskej škole zákonný zástupca dieťaťa zo zákona neuhrádza za dieťa:
ak zákonný zástupca dieťaťa predloží riaditeľke materskej školy doklad o tom, že je
poberateľom dávky v hmotnej núdzi a príspevkov k dávke v hmotnej núdzi (podľa zákona
č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov). Doklad o poberaní dávky v hmotnej núdzi a príspevku k dávke v hmotnej núdzi zákonný zástupca dieťaťa predloží v septembri, januári a máji bežného roka.
Mesačný príspevok na čiastočnú úhradu výdavkov za pobyt dieťaťa v materskej škole po písomnom požiadaní, na základe rozhodnutia zriaďovateľa sa neuhrádza za dieťa, ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.
Termín a spôsob platby určí riaditeľ materskej školy vo vnútornom predpise, ktorý zverejní na verejne prístupnom mieste v rámci budovy materskej školy a webovom sídle obce.
Rozhodnutie o výške mesačného príspevku na čiastočnú úhradu výdavkov za pobyt dieťaťa v materskej škole vydá zákonnému zástupcovi dieťaťa riaditeľ materskej školy Hronské Kľačany, v súlade s ustanovením § 5 ods. 6 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
Poplatok na čiastočnú úhradu nákladov spojených s činnosťou Školského klubu detí pri Základnej škole Hronské Kľačany
Obec Hronské Kľačany v súlade s ustanovením § 114, ods. 6 školského zákona určuje výšku mesačného príspevku na čiastočnú úhradu nákladov spojených s činnosťou školského klubu detí pri základnej škole vo výške 6,00 €, za každé dieťa navštevujúce školský klub detí.
Zriaďovateľ školského klubu detí môže rozhodnúť o znížení alebo odpustení príspevku podľa VZN č.5/2019 čl.5 ods.1 ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
Termín a spôsob platby určí riaditeľ základnej školy vo vnútornom predpise, ktorý zverejní na verejne prístupnom mieste v rámci budovy školy a webovom sídle školy.
Rozhodnutie o výške mesačného príspevku, na čiastočnú úhradu nákladov na činnosti školského klubu detí, vydá zákonnému zástupcovi dieťaťa riaditeľ Základnej školy Hronské Kľačany, v súlade s ustanovením § 5, ods. 3 písm. j) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
Poplatok na čiastočnú úhradu nákladov v školskej jedálni a podmienky tejto úhrady
Príspevok na stravovanie je určený na úhradu nákladov na nákup potravín na jedno jedlo podľa vekových kategórií stravníkov v nadväznosti na odporúčané výživové dávky a platné finančné pásma zverejnené Ministerstvom školstva, vedy, výskumu a športu Slovenskej republiky určujúce rozpätie nákladov na nákup potravín na jedno jedlo podľa vekových kategórií stravníkov.
Príspevok na režijné náklady je určený na bežné výdavky školskej jedálne.
Výšku príspevku na režijné náklady na jedno hlavné jedlo pre zamestnancov školy a školských zariadení a iné fyzické osoby určí riaditeľ školy a zriaďovateľ prepočtom skutočných nákladov na mzdy a prevádzku školských jedální za predchádzajúci kalendárny rok.
Zriaďovateľ môže rozhodnúť o znížení alebo odpustení príspevku na úhradu režijných nákladov, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi, okrem detí a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov.
Príspevok zákonného zástupcu dieťaťa materskej školy na čiastočnú úhradu nákladov v školskej jedálni sa zníži o výšku poskytnutej dotácie na podporu výchovy k stravovacím návykom dieťaťa podľa osobitného právneho predpisu, ktoré je vo veku od 2 – 5 rokov a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima za každý deň, v ktorom sa dieťa zúčastnilo výchovno-vzdelávacej činnosti v materskej škole.
Príspevok zákonného zástupcu dieťaťa materskej školy na čiastočnú úhradu nákladov v školskej jedálni sa zníži o výšku poskytnutej dotácie na podporu výchovy k stravovacím návykom dieťaťa podľa osobitného právneho predpisu, ktoré navštevuje posledný ročník materskej školy za každý deň, v ktorom sa dieťa zúčastnilo výchovno-vzdelávacej činnosti v
Príspevok zákonného zástupcu žiaka základnej školy na čiastočnú úhradu nákladov v školskej jedálni sa zníži o výšku poskytnutej dotácie na podporu výchovy k stravovacím návykom žiaka podľa osobitného právneho predpisu, ktorý sa zúčastnil vyučovania v základnej škole.
Zákonný zástupca dieťaťa alebo žiaka je povinný uhradiť rozdiel medzi poskytnutou dotáciou na podporu výchovy k stravovacím návykom dieťaťa podľa osobitného právneho predpisu a výškou nákladov na nákup potravín a režijných nákladov.
Dieťa má nárok na stravu za poplatok znížený o sumu 1,20 €(dotácia na podporu výchovy k stravovacím návykom žiaka podľa osobitného právneho predpisu) iba v prípade, ak sa zúčastní výchovno-vzdelávacieho procesu v materskej alebo základnej škole.
V prípade, že zákonný zástupca neodhlásil zo stravy dieťa alebo žiaka, na ktorých sa vzťahujú ustanovenia osobitného právneho predpisu v termíne stanovenom vnútorným poriadkom školy, je povinný uhradiť plnú výšku príspevku na úhradu nákladov na nákup potravín a príspevku na režijné náklady. Z dôvodu dodržiavania záväzných platných prepisov pre školské stravovanie nie je možné odhlásiť stravu ráno v daný deň ale najneskôr do 14.00 hod. predchádzajúceho pracovného dňa. Za neodobratú alebo včas neodhlásenú stravu sa finančná a vecná náhrada neposkytuje.
Ak dieťa materskej školy alebo žiak základnej školy, u ktorého podľa posúdenia ošetrujúceho lekára zdravotný stav vyžaduje osobitné stravovanie a neodoberie stravu z dôvodu, že zriaďovateľ nezabezpečil diétne jedlo, poskytnutú dotáciu na podporu výchovy k stravovacím návykom dieťaťa podľa osobitného právneho predpisu vyplatí zriaďovateľ prostredníctvom školy zákonnému zástupcovi dieťaťa alebo žiaka. Termín, spôsob platby a ďalšie podmienky určí riaditeľ školy vo vnútornom predpise, ktorý zverejní na webovom sídle školy a verejne prístupnom mieste v rámci budovy školy.
Príspevok na úhradu nákladov na nákup potravín a príspevok na režijné náklady sa uhrádza vopred. Zákonný zástupca je povinný zaplatiť finančnú zábezpeku vo výške 10,00 €, ktorá bude použitá na nákup potravín pre prípad, že zákonný zástupca včas neodhlási žiaka zo stravy v súlade s prevádzkovým poriadkom školy a na vyrovnanie finančného rozdielu vrátenej odčerpanej dotácie na podporu výchovy k stravovacím návykom dieťaťa.
Termín a spôsob platby určí riaditeľ základnej školy a materskej školy vo vnútornom predpise, ktorý zverejní na verejne prístupnom mieste v rámci budovy školy a webovom sídle školy a obce.
Týmto všeobecne záväzným nariadením sa ruší VZN č. 1/2019 zo dňa 17.01.2019 o určení miesta a času zápisu dieťaťa na plnenie povinnej školskej dochádzky, VZN č.2/2012 o výške príspevku za pobyt dieťaťa v MŠ zo dňa 10.9.2012, VZN č. 1/2015 o určení výšky mesačného príspevku na čiastočnú úhradu nákladov na činnosť školského klubu detí, VZN č.1/2011 o výške príspevku zákonného zástupcu dieťaťa resp.žiaka na čiastočnú úhradu nákladov a určenie podmienok úhrady v školskej jedálni pri Základnej škole v Hronských Kľačanoch a Materskej školy v Hronských Kľačanoch.
Všeobecne záväzné nariadenie č. 5/2019 o škole a školských zariadeniach v obci Hronské Kľačany nadobúda účinnosť dňom 01.09.2019.
Zmeny a doplnky tohto VZN schvaľuje Obecné zastupiteľstvo v Hronských Kľačanoch.